tomron87/hebrew-wikipedia-sentences-corpus huggingface dataset:
האווז חי בצפון אמריקה, בקנדה, אלסקה ומזרח סיביר וגם בגרינלנד וחורף באזורים חמים בארצות הברית כגון מערב קולומביה הבריטית ואף במקסיקו.
לרוב הם אינם נצפים באירופה, למעט בכמה מהאיים הבריטים וחלקם גם נקלעים למרכז אמריקה ושוהים שם במשך החורף.
האווז לבן ורק קצות כנפיו שחורות, ראשו כתום ומקורו אדום, אך חלק מהאווזים אפורים ואף כחולי נוצות עם ראש לבן.
האווזים חיים בלהקות גדולות ומריעים בקולות שנשמעים עד קילומטר מהאווז.
הם מקננים בלהקות בקוטב באביב וצריכים להגן על המושבות מפני טורפים כמו שועל השלג, חמסנים ודובי קוטב והאווזים מוכנים להגן עם כנפיהם ולפצוע כל טורף.
בנוסף הם קובעים את המושבות ליד ליליות שלג שאומנם עשויות לטרוף אפרוחים, אך גם מרחיקות טורפים קטנים מהאזור.
לאווז הבוגר פחות טורפים הכוללים: זאבים, קויוטים, עיטם לבן-ראש ועיט זהוב וכן 3 מיני הדובים הצפון-אמריקאים (דב חום, דב הקוטב ודב שחור אמריקני).
לאווז שני תת-מינים שאחד גדול במעט מהשני.
הם דומים מאוד וקשה להבדיל ביניהם.
אווז הצפון ואווז רוס חולקים בית גידול ולעיתים אף נוצרים כלאיים ביניהם, לרוב צאצאי הכלאיים יכולים להתרבות.
התרבות עם אווז לבן-מצח ומינים נוספים נצפו גם כן.
החל משנות השבעים של המאה ה-20 חל גידול חד באוכלוסיית אווז הצפון בקצב של מעל 5% בשנה, תוך התפשטותה לאזורים שעד כה לא נצפו אוכלוסיית האווז עד כה.
גודל האוכלוסייה מוערך בכ-5 מיליון פרטים ואף יותר.
אווזי הצפון אוכלים עשבים, דגנים ועוד, בין השאר משדות חקלאיים בהם עוברים האווזים.
אווז עורבני (שם מדעי: Anseranas semipalmata) הוא מין יחיד בסוגו והיחיד ששרד ממשפחתו שבסדרת האווזאים.
נפוץ באגמים, ביצות וחופים בצפון אוסטרליה ובגינאה החדשה.
האווז אינו נמצא בסכנה אך החל להיעלם מכמה אזורים באוסטרליה.
הוא נחשב כעת חיה מוגנת במדינה, לאחר שבעבר ניצודו רבים מבני מינו על ידי האבוריג'ינים.
למרות שהוא קרוי אווז, הוא לא משתייך למשפחת הברווזיים אלא למשפחה אחרת - אווזים עורבניים - בה כל שאר המינים נכחדו.
המינים הקרובים אליו ביותר הם הקמיקיים בדרום אמריקה.
לאווז נוצות שחורות-לבנות ורגליים צהובות.
יש לו שטח עור חשוף ורוד על הפנים ומקור ורוד וארוך, בעל בליטה מעוקלת ייחודית.
הנקבות מעט יותר קטנות מהזכרים אך דומות להם במראה.
הצעירים בעלי פלומה אפורה-לבנה ועור הפנים החשוף שלהם אפור ולא ורוד.
אווז זה חי בלהקות ומקנן על הקרקע.
הנקבה מטילה 5-14 ביצים בממוצע.
הוא אינו מונוגמי כמיני אווזים אחרים, והזכר מזדווג עם נקבות רבות.
משערים, שתופעה זו מקטינה את הסיכון שהאפרוחים ייטרפו על ידי תנינים, נחשים, שחפים ועופות אחרים.
אווז קיסרי (שם מדעי: Chen canagica) הוא מין של אווז החי באזור הארקטי של ים ברינג, באלסקה שבארצות הברית ועד לקמצ'טקה שברוסיה.
בחורפים הוא נודד לעבר האיים האלאוטיים.
הוא שייך לסוג אווז לבן יחד עם אווז השלג ואווז רוס, ולעיתים נחשב גם כמין בסוג אווז.
אורכו של האווז 66-89 ס"מ והוא בעל גוף מוצק אפור עם פסים לאורך הגוף וצוואר לבן.
הרגליים כתומות כתוצאה מברזל במים והמקור ורוד.
מין זה פחות חברותי מקרוביו והוא חי בקבוצות משפחתיות קטנות.
הם מקננים בטונדרה ומטילים על הקרקע 3-7 ביצים.
הם חיים באזורי החוף ומשירים את הנוצות ליד מושבות הרבייה ואז שוחים בים לעבר החופים הסלעיים של הדרום.
הם ניזונים בעיקר מצמחי ים ואצות.
אווז כחול-כנפיים (שם מדעי: Cyanochen cyanoptera) הוא מין אווז קטן ויחידי בסוגו, החי בטבע אך ורק באזור הרמה האתיופית שבאתיופיה.
אווז זה התגלה ב-1845 ונחשב לקרוב רחוק של ברווז צדפות ושל הטדורנה, אך מבדיקות מולקולריות נראה שמין זה והמין ברווז הארטלוב שייכים לקבוצה עתיקה של ברווזים ששונים משאר הברווזים.
זהו אווז קטן באורך של עד 70 ס"מ ובעל גוף אפור-חום עם ראש חיוור וצוואר ארוך, יחסית לברווז.
המקור קטן מאוד ושחור וגם הרגליים שחורות.
כפי שנרמז משמו, הכנפיים כחולות בחלקן החיצוני עם קצוות שחורים.
הנוצות של ברווז זה עבות ומסועפות כדי לעזור להתמודד עם הקור שבאזור חיותו.
הוא משמיע שריקות ולא מקרקר כמו אווזים.
אווז זה חי רק על הרמה האתיופית של אתיופיה.
הוא מצוי במקווי מים, נהרות, ביצות וערבות שיחים או כרי דשא טרופיים או סובטרופיים.
הוא מקנן באגמים הרריים בדשא.
ניזון מצמחייה כמו דשא, פירות, זרעים, רכיכות וחרקים.
האווז מצוי בסכנת הכחדה עקב אובדן בית גידולו ההררי.
על פי מחקר חדש הוא נחשב ליותר פגיע ממה שחשבו קודם לכן.
מצב שימורו הנוכחי הוא "פגיע".
אווז רוס (שם מדעי: Chen rossii) הוא מין של אווז החי ברחבי צפון אמריקה מקנדה עד מקסיקו.
הוא דומה מאוד לאווז השלג הגדול ממנו אך חי באותו אזור.
בעבר הוא שויך לסוג אווז.
אווז רוס הוא הקטן בסוג אווז לבן ואחד מהאווזים הקטנים ביותר.
הוא בעל נוצות לבנות על גופו ומקורו מאוד קצר וכן קצוות כנפיו שחורות.
מעט פרטים בעלי מראה אפור יותר בצבעם ולחלק מקור כהה.
אווזים אלה חיים בצפון אמריקה מצפון קנדה ונודדים דרומה בחורף עד לדרום ארצות הברית כמו בניו מקסיקו וחלקם אף הגיעו לצפון מקסיקו.
מספר מועט של אווזים יחידים חצו את האוקיינוס האטלנטי למערב אירופה ובכמה מדינות כמו בהולנד או בריטניה מספר אווזים קטן התקבע באגמים ובשדות.
האווזים חיים בלהקות ענקיות הנודדות יחד לאתרי הרבייה בדרום.
הם נודדים גם עם אווזי ברנטה.
הם חיים בזוגות ומקננים בסמוך למים.
שני בני הזוג מטפלים באפרוחים ושומרים עליהם מטורפים כמו שחפים, עורבנים, ראקונים, סמורים ונחשים.
הבוגרים עלולים להיטרף גם על ידי זאבים, שועלים, דובים, גיריות, פומות ושונרים אך בעיקר על ידי עופות דורסים כמו עיטמים.
הם עצמם רועים באדמות המרעה ובטונדרה ואוכלים עשב וחרקים.
אווז כף ברן (שם מדעי: Cereopsis novaehollandiae) הוא מין של אווז יחידי בסוגו המצוי באזורים הדרומיים ביותר באוסטרליה ובטסמניה.
הוא משויך לתת-משפחת האווזאים (Anserinae) והוא קרוב לסוג הנכחד אווז ניו זילנד (Cnemiornis), שלעיתים משויך לתת-משפחה עצמאית.
מוטת הכנפיים מגיעה ל-150–190 ס"מ והזכרים גדולים יותר מהנקבות, למרות שהם דומים להן במראה.
האווזים בעלי פלומה אפורה לגמרי עם מעט כתמים שחורים עגולים.
הרגליים ורודות עם כפות-רגליים שחורות.
המקור קטן וצהוב עם קצה שחור והנחיריים והעיניים שחורים.
הוא מזכיר מין ביניים בין אווז לברבור ומקורב בעיקר לברבור קוסקורובה מדרום אמריקה.
אווז זה חי בדרום אוסטרליה ומערב טסמניה ומשוטט בקבוצות קטנות בערבות וסמוך לחופים.
באופן חריג הוא מסוגל לשתות מי ים, מה שעוזר לו להתקיים באיים קטנים.
רוב הזמן הוא רועה באחו ונכנס למים לעיתים נדירות.
אווז זה אינו מצוי בסכנת הכחדה, אך חלה ירידה קלה בתפוצת אווזי מזרח אוסטרליה.
אווז מקורנן כנף (שם מדעי: Plectropterus gambensis) הוא מין עוף מים ממשפחת הברווזיים החי בביצות באפריקה שמדרום לסהרה.
מין זה שייך לקבוצה קדומה של ברווזים בתת-משפחה ייחודית (Plectropterinae) וכן הוא מין יחידי בסוגו.
אווז זה הוא מין המקורב לאווזים (Anserinae) מצד אחד ולברווזי הצדפות (Tadorninae) מצד שני אולם שונה משניהם.
אורכו הממוצע 75–115 ס"מ ומשקלו 6.8-4 ק"ג ולעיתים נדירות עד 10 ק"ג, כשהזכרים גדולים יותר מהנקבות.
מוטת הכנפיים מגיעה ל-150–200 ס"מ ולמעשה הם הגדולים מבין ברווזי אפריקה ושוקלים יותר מכל אווז אחר בטבע כמעט.
הם בעלי פלג גוף עליון שחור עם פנים לבנות ומקור ורוד וארוך.
הרגליים גבוהות וארוכות בצבע ורוד עדין.
gambensis ישנה בטן לבנה והוא קטן יותר מתת-המין הניגרי (P.
הזכרים שונים מהנקבות גם בגודלם וגם בגידול העור הוורוד שעל פרצוף הזכר.
על הכנפיים הגדולות יש להם זיז עצם קטן המשמש להרתעת יריבים, דבר שאיננו קיים אצל כמעט שום עוף למעט ההואצין.
באופן חריג ביותר לעופות, רקמות האווזים מכילים רעלים שונים, כתוצאה מתזונתם מחיפושיות ארסיות ממשפחת הרפואניתיים.
אכילה של בשר האווז עלולה להסתיים במוות.
הברווז חי ברחבי הביצות של אפריקה וחי גם בערבות, אגמים רדודים, דלתות, אגמים מלוחים ונהרות.
הם מינים חברתיים המתקהלים בלהקה של עד 50 פרטים.
הם ניזונים בעיקר מרעה עשב או מגומא, גרגירים או פירות אך גם יצודו חרקים שונים כולל ארסיים וכן דגים קטנים.
האווזים הופכים לאגרסיביים בעונת הרבייה וזכרים תוקפים זכרים אחרים בכנפיהם הגדולות.
הם מקננים בדרך כלל בין צמחייה ליד המים, אך גם בחורי עצים, חללים בסלע, תילי טרמיטים, מאורת שנבובים או קני עופות אחרים כמו טגואן או האורגים החברתיים, אך גובה הקן לא יעלה על 3–4 מטרים מהקרקע.
אווזים אלה מטילים 6–15 ביצים.
Plectropterus gambensis gambensis - נפוץ מגמביה עד אתיופיה ומאנגולה עד מוזמביק
Plectropterus gambensis niger - נפוץ בנמיביה, זימבבואה ודרום אפריקה
אווזים (שם מדעי: Anserinae) היא תת-משפחה של עופות מים במשפחת הברווזיים, בה המינים הגדולים במשפחה: האווזים והברבורים ודומיהם.
הם גדולים יותר משאר התת-משפחות ומצויים על פני המים ועל היבשה.
הם ניזונים מעשבים, ירקות ופריטי מזון קטנים שהם שולים מפני המים.
לעיתים נדירות הם צוללים והם מצויים בקרבה למים מתוקים או ליבשה.
חלקם נודדים בלהקות גדולות כל שנה למרחקים גדולים.
סוג ומין יחיד ברבור קוסקורובה (Coscoroba coscoroba)
סוג ומין יחיד אווז כף ברן (Cereopsis novaehollandiae) - לעיתים נכלל בתת-משפחות אחרות
סוג אווז ניו זילנד (Cnemiornis) - נכחד
ייתכן שגם הקבוצה הנכחדת מואה נאלו מהוואי שייכת לתת-משפחה זו, כשלפעמים היא משויכת לתת-משפחת ברווזים מצויים.
גם המינים אווז עורבני ואווז מקורנן כנף השתייכו לקבוצה בעבר.
אווז קטן או אווז אדום רגליים (שם מדעי: Anser Erythropus) הוא מין של אווז ממשפחת הברווזיים.
פירוש שמו המדעי הוא אווז אדום רגל.
צבע גופו של האווז הקטן חום-אפור, וצבע רגליו כתום-צהוב.
מצחו של האווז הבוגר לבן, בדומה לאווז לבן מצח, אך לאווז קטן הצבע הלבן מתרחב עד כיפת הראש.
מצחו של האווז הצעיר אפור.
סביב עיניו של אווז בוגר טבעת צהובה.
בעמידה, הכנף ארוכה יותר וקצות אברות היד בולטים מעבר לקצה הזנב.
תזונת האווז הקטן מבוססת על תזונה צמחית.
הוא מתאפיין באכילתו המהירה וניזון מצמחי מים, צמחי יבשה ודגנים.
עונת הרבייה של האווז הקטן היא מהאביב עד הקיץ.
הקן מונח על הקרקע ועשוי חומר צמחי.
הנקבה מטילה 5- 6 ביצים, ותהליך הדגירה נמשך 25- 28 ימים.
האווז הקטן דוגר מסקנדינביה מזרחה לרוסיה וסיביר.
בעונת החורף הוא נודד דרומה, בעיקר לאזורים שסביב הים השחור ולחופי הים הכספי.
בעולם קיימים כ-28,000 עד 33,000 פרטים בלבד, וזאת בשל ציד והרס מקומות מחיה טבעיים לטובת החקלאות.
הירידה המשמעותית הובילה ליצירת הפרדה באזורי הקינון.
בישראל עוף זה נדיר ביותר.
אווז וְרוֹד-רגל (שם מדעי: Anser brachyrhynchus) הוא מין של אווז ממשפחת הברווזיים הנפוץ בעיקר בצפון ומערב אירופה.
הוא בעל נוצות אפורות, מקור ורוד ורגליים ורודות עם קרומי שחייה.
הבטן לבנה והכנפיים מפוספסות בלבן.
האווז מצוי בעיקר בצפון אירופה באיסלנד, גרינלנד וסבאלברד.
בחורף האווז נודד דרומה לבריטניה, הולנד ומערב דנמרק שם חמים יותר.
האווז מצוי בערבות עשבים וכרי מרעה וניזון בעיקר מעשבים וצמחי טונדרה הגדלים ביבשה ובמים.
הוא ניזון גם מגידולים כמו לפתית, סלק סוכר או תפוח אדמה.
האווזים נודדים יחדיו בלהקות וקוראים אחד לשני בקול.
אווז מקרקר (שם מדעי: Branta hutchinsii) הוא מין אווז מסוג ברנטה החי באמריקה הצפונית.
בעבר סווג כתת-מין של ברנטה קנדית אך לבסוף נקבע כמין עצמאי.
אווז מקרקר מזכיר מאוד את הברנטה הקנדית אך קטן יותר.
אורכו הממוצע 70 ס"מ ומוטת כנפיו עד 140 ס"מ.
משקלו יכול להגיע ל-3 ק"ג.
הוא בעל ראש שחור עם לחיים לבנות, פס לבן מעל הצוואר השחור והגוף כולל הבטן והכנפיים חומים.
אין הבדלים גדולים בין הזכרים והנקבות.
אווזים אלה חיים בקנדה ובאלסקה בטונדרה הארקטית שם הם מתרבים.
בחורפים הם נודדים דרומה למערב קנדה ולעיתים עד לצפון מקסיקו.
האווזים מקננים בלהקות של עד 20 פרטים, רובם נקבות בזוג ועפים דרומה ברגע שהאפרוחים בוגרים.
האדם הביא אותם גם למערב אירופה ולצפון אסיה ברוסיה, יפן וסין.
אווזים אלה ניזונים מעשבים, דגנים ומרכיכות, סרטנים וחרקים שהם מוצאים במים.
הם ניזונים על פני המים.
אווז ניו זילנד (שם מדעי: Cnemiornis) הוא סוג של אווז נכחד ממשפחת הברווזיים אשר חי בניו זילנד בין סוף הפלייסטוקן להולוקן.
הוא קרובו של אווז כף ברן, אשר חי כיום בדרום אוסטרליה וטסמניה.
בסוג היו שני מינים, אשר התגלו אחד על האי הצפוני ואחד על האי הדרומי.
אווז זה הוגדר על ידי החוקר המפורסם ריצ'רד אוון ב-1866.
אווז גדול זה הגיע לגובה של מטר אחד ולמשקל 18 ק"ג.
ככל הנראה, עקב משקלו, הוא היה חסר יכולת לעופף והיה דומה במראהו והתנהגותו לברנטה הוואית.
הוא ניזון מעשבים ברמות והשטחים הפתוחים לצידם של עופות המואה הענקיים.
האווז נכחד בזמן בו הגיעו ראשוני הפולינזים לניו זילנד ודחקו אותו ממקום חיותו לאזורים נידחים בהרים.
עקב ציד, מחלות וטריפת ביצים ואפרוחים על ידי חולדות פולינזיות וכלבים מיובאים נכחדו שני המינים הרבה לפני הגעת האדם הלבן לניו זילנד.
אווזים עורבניים (שם מדעי: Anseranatidae) היא משפחה בסדרת האווזאים הכוללת כיום מין יחיד ששרד: אווז עורבני (Anseranas semipalmata), החי באגמים ובביצות של צפון אוסטרליה וגינאה החדשה.
בעבר כללה הקבוצה עוד שלושה סוגים שהתקיימו החל מתקופת האאוקן לפני 35 מיליון שנה, ואולי אף מהפלאוקן או סוף הקרטיקון, כך שהם מראשוני עופות המים המודרניים.
בני המשפחה דומים במראם לברווזים האמיתיים אך בעלי מקור מוארך יותר עם בליטה מעוקלת בקצהו, בעלי דורבנות בולטים בקצה כנפיהם ורגליהם בעלות מבנה מעט שונה מרגלי הברווזים.
הם קרובים בעיקר לאווזים הדרום אמריקאיים, הקמיקיים, המסוגלים להלך על המים.
הם קרובים גם למשפחה הנכחדת Vegaviidae שבסדרה עצמאית (Vegaviiformes), בקבוצת העופות דמויי התרנגול.
אווז מגלני הקרוי גם אווז הרמה (שם מדעי: Chloephaga picta) הוא מין של ברווז מהסוג ברווז צדפות המצוי בטבע למורדות הרי האנדים שבאמריקה הדרומית.
למרות שמו הוא איננו קרוב לאווזים.
הוא בעל נוצות לבנות בראשו, צווארו וחזהו בעוד פלג הגוף התחתון וקצוות הכנפיים שחורים ומתחת הכנפיים מסורטט בשחור.
הרגליים גם שחורות ובעלות קרומי שחייה.
הנקבות לעומת הזכרים בעלות נוצות חומות-אדומות ובעלות רגליים צהובות.
לאווז מקור קטן בצבע ורוד.
הוא שוכן בעיקר בערבות עשב וכרי דשא שופעים ליד מים והוא יכול להימצא עד גובה 1,500 מטר.
תפוצתו היא בפטגוניה ממרכז צ'ילה וצפון ארגנטינה ודרומה עד לאיי פוקלנד, ג'ורג'יה הדרומית ועוד כמה איים תת-אנטארקטיים.
האווז צמחוני וניזון ממיני זרעים, עשבים, עלים וצמחי מים.
זהו אווז מונוגמי המקנן על הקרקע בקרבת המים ומגרש באגרסיביות מתחרים.
בקן הנקבה מטילה 5–8 ביצים הבוקעות תוך חודש.
אווז זה נפוץ יחסית ואיננו מצוי בסכנה גדולה בטבע.
אווזים: רשמי מסע בשוודיה הוא ספר מאת עלית קרפ שנכתב בעקבות מגוריה של המחברת הישראלית בשוודיה.
הספר יצא לאור בשנת 2018 בהוצאת אפיק כחלק מסדרת "נוודים".
הספר מורכב מאוסף סיפורים קצרים ומסות העוסקים בהיבטים שונים של שוודיה, לרבות ההיבטים הפוליטיים בהם משבר ההגירה בשוודיה ויחס השוודים ליהודים ולישראל.
אווטאר: אש ואפר הוא סרט מדע בדיוני אפי אמריקאי שבוים, הופק, נכתב, ונערך על ידי ג'יימס קמרון.
הסרט יצא לאקרנים ב-19 בדצמבר 2025, לאחר שבמקור היה אמור לצאת לאקרנים ב-20 בדצמבר 2024. זהו השני מבין ארבעה סרטי המשך מתוכננים לסרט "אווטאר" (2009) והיווה סרט המשך ל"אווטאר: דרכם של המים" (2022), מה שהופך אותו לסרט השלישי בזיכיון אווטאר.
צוות השחקנים כולל את סם וורת'ינגטון, זואי סלדנה, סטיבן לאנג, סיגורני וויבר, ג'ואל דייוויד מור, סי-סי-אייץ' פאונדר, דיליפ ראו ומאט ג'רלד צפויים לחזור משני הסרטים הראשונים.
אליהם מצטרפים שחקני הסרט השני קליף קרטיס, אידי פאלקו, ברנדן קאוול, מישל יאו, ג'מיין קלמנט ואונה צ'פלין.
צילומי הסרט החלו במקביל לצילומי אווטאר: דרכם של המים ב-15 באוגוסט 2017. שני סרטי המשך נוספים צפויים לצאת לאקרנים ב-21 בדצמבר 2029 וב-19 בדצמבר 2031, בהתאמה.
זואי סלדנה בתפקיד נייטירי, בת זוגו של ג'ייק ובתו של מפקד השבט הקודם.
סי-סי-אייץ' פאונדר בתפקיד מואט, המנהיגה הרוחנית של אומטיקאיה ואמה של נייטירי.
קליף קרטיס בתור טונווארי, מנהיג שבט אנשי השונית של מטקאיינה.
דייוויד ת'יוליס בתפקיד שלא פורסם.
אף על פי שנשאר חשאי לגבי אופי דמותו, ת'יוליס הזכיר שיש לו "הרבה מה לעשות ב[סרטים]", כי תפקידו דורש לכידת תנועה וכי הוא יוצג באווטאר: אש ואפר עד 5. הוא הזכיר בינואר 2020 שדמותו היא נאבי.
ג'יימי פלאטרס - נתיאם, בנם הגדול של ג'ייק ונייטירי.
ג'ואל דייוויד מור בתפקיד ד"ר נורם ספלמן, שהיה בעבר חלק מתוכנית אווטאר שבחר לצוד עם הנאבי בסרט הראשון.
מאט ג'רלד בתפקיד רב"ט לייל וויינפליט, איש צבא שהצטרף לנאבי.
ג'ובאני ריביסי בתפקיד פרקר סלפרידג', מנהל מבצע הכרייה של תאגיד RDA בסרט הראשון.
דיליפ ראו בתפקיד ד"ר מקס פאטל, מדען שעבד בתוכנית אווטאר והגיע לתמוך במרד של ג'ייק נגד RDA.
אדי פאלקו בתפקיד הגנרלית ארדמור, המפקדת האחראית על האינטרסים של RDA.
ברנדן קאוול בתפקיד מיק סקורסבי, קפטן ספינת ציד בפנדורה.
מישל יאו בתפקיד ד"ר קרינה מוג.
ג'מיין קלמנט בתפקיד ד"ר איאן גרווין
סטיבן לאנג בתפקיד קולונל מיילס קוואריץ', שהוביל את אנשיו בסכסוך עם הנאבי בסרט הראשון.
אף על פי שהדמות מתה בסוף הסרט הראשון, קמרון אישר בשנת 2010 שלאנג יחזור לשלושת ההמשכים הראשונים, באומרו "אני לא הולך להגיד בדיוק איך אנחנו מחזירים אותו, אבל זה סיפור מדע בדיוני, אחרי הכל.
דמותו תתפתח למקומות ממש לא צפויים מעבר לקשת הסאגה החדשה של שלושה סרטים." מאוחר יותר הצהיר כי קוואריץ' ישמש כנבל ראשי, בכל ארבעת ההמשכים.
סיגורני וויבר במקור הופיעה ויבר בסרט הראשון כד"ר גרייס אוגוסטין, בת אנוש הנוטלת את צדם של הנאבי ומתה במהלך הסכסוך.
אף על פי שגם ויבר וגם קמרון אישרו כי ויבר תחזור לסרטי ההמשך, היא הצהירה בשנת 2014 שהיא לא תגלם את אותה דמות.
אונה צ'פלין בתפקיד ורנג, "דמות מרכזית חזקה ותוססת המשתרעת על כל סאגת ההמשך".
ב-31 ביולי 2017, הוכרז כי אולפן האפקטים החזותיים הניו זילנדי Weta Digital החל לעבוד על סרטי ההמשך של אווטאר.
באוגוסט 2017 חתם מאט ג'רלד באופן רשמי על השתתפות בסרט כקורפורל לייל וויינפליט בכל סרטי ההמשך.
באוגוסט 2017, בראיון לאמפייר, חשף קמרון שסטיבן לאנג לא רק יחזור לכל ארבעת ההמשכים אלא שהוא גם הנבל הראשי בכל ארבעת הסרטים.
ב-3 באוקטובר 2017 חתמה קייט ווינסלט להשתתף בארבעת ההמשכים לתפקיד לא מוגדר בסרט שתוארה על ידי קמרון כ"רונאל".
ב-25 בינואר 2018, אישר דיליפ ראו שיחזור כד"ר מקס פאטל.
באפריל 2018 חשף דייוויד ת'יוליס את מעורבותו בזיכיון, וקבע כי הוא יופיע בשלושה מתוך ארבעת ההמשכים ובהמשך ציין בינואר 2020 כי דמותו היא נאבי.
זה הוביל לדיווחים לפיהם ת'יוליס במידה רבה מהווה חלק מצוות השחקנים של "אווטאר: דרכם של המים"; עם זאת, הוא הצהיר ביוני 2020 שהדיווחים שגויים וכי למעשה יהיה חלק מ"אווטאר: אש ואפר" עד "אווטאר 5".
שלב הצילומים ל"אווטאר: דרכם של המים" ו"אווטאר: אש ואפר" החלו בו זמנית ב-25 בספטמבר 2017, במנהטן ביץ', קליפורניה.
ב-14 בנובמבר 2018 הודיע קמרון שהצילומים עם צוות השחקנים העיקרי הושלם.
הצילומים בשני ההמשכים הבאים יתחילו לאחר השלמת שלב הפוסט-פרודקשן בשני ההמשכים הראשונים.
על פי המפיק ג'ון לנדאו, הצילומים ל"אווטאר: אש ואפר" החלו בניו זילנד בתחילת 2019.
ב-17 במרץ 2020 הודיע לנדאו שצילומי סרטי ההמשך של אווטאר בניו זילנד נקטעו ונדחו ללא הגבלת זמן בעקבות מגפת הקורונה.
הוא גם אישר שההפקה תישאר בלוס אנג'לס.
עם זאת, העבודה על האפקטים החזותיים תמשיך באולפני Weta Digital בוולינגטון.
בתחילת מאי ממשלת ניו זילנד אישרה פרוטוקול בריאות ובטיחות המאפשרים לחדש את הצילומים במדינה.
עם זאת צוות ההפקה של סרטי ההמשך של אווטאר עדיין לא חזר לניו זילנד.
ב-31 במאי הוענק לחלק מהצוות כולל ג'יימס קמרון כניסה לניו זילנד בקטגוריית ויזה מיוחדת לפטורי גבולות לזרים שנחשבים חיוניים לפרויקט בעל "ערך כלכלי משמעותי".
ב-1 ביוני 2020 פרסם לנדאו תמונה שלו ושל קמרון באינסטגרם והראה שהם חזרו לניו זילנד כדי לחדש את הצילומים.
לאחר הגעתם, כל 55 אנשי הצוות שנסעו לניו זילנד החלו תקופת בידוד בפיקוח ממשלתי של שבועיים בבית מלון בוולינגטון לפני חידוש הצילומים, מה שהפך את "אווטאר: דרכם של המים" ו"אווטאר: אש ואפר" לשוברי הקופות הגדולים הראשונים מהוליווד שחידשו את ההפקה לאחר דחיית הצילומים בשל המגפה.
בספטמבר 2020 הודיע קמרון כי 95% מ"אווטאר: אש ואפר" הושלמו.
הסרט ספג ביקורות נוקבות ממבקרי הקולנוע בארץ על כך שהוא ממחזר את הסרטים הקודמים ושהוא נמתח ומרוח.
"אווטאר: אש ואפר" מתוכנן לצאת לאקרנים ב-20 בדצמבר 2024 בהפצת אולפני המאה העשרים, שנתיים לאחר שחרור "אווטאר 2", שמתוכנן ל-16 בדצמבר 2022.
ב-19 במרץ 2023 נודע כי לאחר יציאת הגרסה התיאטרלית של "אווטאר: אש ואפר", קמרון מתכנן את יציאת גרסת הבמאי של הסרט בצורת מיני-סדרה בשירות הסטרימינג דיסני+, וזאת בשל אורכה שמגיע לתשע שעות.
פרסתאריךקטגוריהעבורתוצאהמקורפרס המוזיקה במדיה של הוליווד19 בנובמבר 2025הפרטיטורה המקורית הטובה ביותר – סרט מדע בדיוני/פנטזיהסיימון פרנגלןהשיר הטוב ביותר – סרט עלילתי"Dream as One"פרס איגוד מבקרי הקולנוע האמריקאי4 בינואר 2026האפקטים הוויזואליים הטובים ביותרג'ו לטרי, ריצ'רד ביינהאם, אריק סיינדון ודניאל בארט
"אווטאר: אש ואפר" הוא השני מבין ארבעה סרטי ההמשך המתוכננים ל"אווטאר".
"אווטאר 4" ו"אווטאר 5" מתוכננים לצאת אחרי יציאת הסרט השלישי.
אף על פי ששני ההמשכים האחרונים דווח כי אושרו להפקה, קמרון הצהיר בראיון שנערך ב-26 בנובמבר 2017: "בואו נודה בזה, אם אווטאר: דרכם של המים ואווטאר: אש ואפר לא ירוויחו מספיק כסף, לא יהיה 4 ו-5".
מאוחר יותר אישר דייוויד ת'יוליס זאת בפברואר 2018 וקבע "הם עושים 2 ו-3, הם יחכו לראות אם אנשים יצפו בהם, ואז הם יעשו את 4 ו-5".
לעומת זאת, סיגורני וויבר הצהירה בנובמבר 2018, לאחר ששני ההמשכים הראשונים סיימו את שלבי הצילומים, כי היא כרגע "עסוקה בהפקת אווטאר 4 ו-5", שכמה כלי תקשורת פירשו כאישור לכך שהחלה הפקת ההמשכים האחרונים.
בינואר 2019, לאחר שחברת פוקס המאה ה-21 נרכשה על ידי חברת וולט דיסני, אישר מנכ"ל דיסני, בוב אייגר, כי גם "אווטאר 4" וגם "אווטאר 5" בפיתוח.
על פי המפיק ג'ון לנדאו בפברואר 2019, ייתכן שאייגר פירש לא נכון.
לדבריו "אווטאר 4 ואווטאר 5 לא רק שאושרו אלא גם שליש מאווטאר 4 כבר צולם".
אווטאר: כַּשָּף האוויר האחרון (בכתב הסיני המסורתי : 降世神通: 最後的氣宗; באנגלית: Avatar: The Last Airbender; תרגום מילולי: אווטאר: מכופף האוויר האחרון) היא סדרת פנטזיית-הרפתקאות אמריקאית בלייב-אקשן, המבוססת על סדרת ההנפשה "אווטאר" משנת 2005, שפותחה ונוצרה עבור שירות הסטרימינג "נטפליקס" ועלתה לשירות "נטפליקס" ב-22 בפברואר 2024,
עונתה הראשונה כוללת שמונה פרקים.
חודש לאחר השידור הוכרז שיהיו גם עונה שנייה ושלישית.
עלילת הסדרה מתרחשת בעולם שסוע מלחמה, שבו אנשים מסוימים יכולים "לכשף" את אחד מארבעת היסודות – מים, אדמה, אש או אוויר.
אנג הוא האווטאר, היחיד בדורו שמסוגל לכשף את כל ארבעת היסודות ומיועד להביא איזון והרמוניה לממלכה אשר נקרעה לגזרים בעקבות מעשיה של אומת האש המושחתת.
עם חבריו החדשים קטרה וסוקה, אנג יוצא למסע ללימוד השליטה בארבעת היסודות, בעודו נרדף על ידי נסיך אומת האש הגולה, צוקו, המבקש להחזיר את כבודו על ידי לכידת האווטאר.
גורדון קורמייה – אנג, כשף אוויר בן 12, בעל רוח חופשית וחסרת פחד, שהיה קפוא בקרח במשך 100 שנים.
כשהוא מתעורר, אנג מגלה כי כל שאר כשפי האוויר נמחו על ידי אומת האש ויוצא למסע להביס את האומה המושחתת ולהפוך לסמל של איזון והרמוניה עבור העולם.
קיאוונטיו טרבל – קטרה, נערה בת 14 וכשפית המים האחרונה בכפרה לאחר שאמה נהרגה על ידי אומת האש.
למרות הטרגדיה האישית שלה, קטרה מצטרפת לאנג במסעו בחיפוש אחר מימוש הפוטנציאל האמיתי שלה.
איאן אאוסלי – סוקה, אחיה בן ה-16 של קטרה, שמשמש כמנהיג הכפר בו הם מתגוררים לאחר שאביהם עזב.
סוקה משתמש בבומרנג ככלי נשק על מנת לפצות על חוסר יכולתו לכשף ומסווה את ספקותיו הפנימיים באמצעות הומור סרקסטי.
דאלאס לו – צוקו, נסיך הכתר הגולה של אומת האש, שהצטרף לדודו המנודה, אירו, במשימה ללכוד את האווטאר ולפייס את אביו, אדון האש אוזאי.
מיה צ'ך – טוף, בת למשפחת בייפונג עם סמל חזיר הבר המופרסם.
פול סון-יונג לי – אירו, גנרל אומת האש בדימוס ודודו החכם והפיקח של צוקו.
דניאל דיי קים – שליט האש אוזאי, שליט אומת האש ואביו של צוקו.
לים קיי סיו – ג'יאצו, נזיר ונווד אוויר אשר שימש לאנג כמנטור, דמות-אב וחבר.
קן ליונג – המפקד צאו, קצין צבא אומת האש השאפתן, אשר להוט למנף מפגש בלתי-צפוי עם צוקו הנואש על מנת לקדם את מטרותיו האישיות.
האן – לוחם של שבט המים הדרומי מת בקרב נגד אומת האש
אליזבת יו – הנסיכה אזולה
הסדרה דובבה לעברית באולפני וידאופילם אינטרנשיונל, והיא בוימה ותורגמה על ידי אורנה כץ, שביימה ותרגמה גם את סדרת המקור וגם את הספרים שהתבססו עליה.
אירו – דב רייזר (דיבב אותו גם בסדרה המקורית)
סוקי – שרון שחל (דיבבה אותה גם בסדרה המקורית)
גנרל צאו – סער בדישי
הנזיר גיאצו – גלעד קלטר
המלך בומי – אלי לולאי (דיבב אותו גם בסדרה המקורית, החל מהעונה השנייה)
אוזאי – עמי מנדלמן (דיבב אותו גם בסדרה המקורית, החל מהעונה השנייה)
סב-סב – אורנה כץ (דיבבה אותה גם בסדרה המקורית)
מאסטר פאקו – אלי לולאי (דיבב אותו גם בסדרה המקורית)
בספטמבר 2018, נמסר על ידי נטפליקס כי הפקת עיבוד לייב אקשן לסדרת ההנפשה "אווטאר" עתידה להתחיל בשנת 2019. יוצרי הסדרה, מייקל דנטה דימרטינו ובריאן קונייצקו, הוכרזו בתחילה כמפיקים בפועל.
ביוני 2020, נמסר כי היוצרים עזבו את הפקת הסדרה לאחר ויכוחים שנבעו מהבדלים יצירתיים ביניהם לבין שאר המעורבים בהפקה.
דבר עזיבתם נחשפה לאחר שדימרטינו פרסם מכתב פתוח באתר האינטרנט שלו ב-12 באוגוסט 2020, בו הוא קונצייקו ציינו כי מדובר בהבדלים בגישתם לעיבוד הלייב אקשן בהשוואה לחזונה של נטפליקס עבור העיבוד, ואף העירו כי הסביבה באולפנים במהלך שהותם הייתה "שלילית ולא תומכת".
באוגוסט 2021, אלברט קים הצטרף להפקת הסדרה כתסריטאי ומפיק בפועל; בפוסט בבלוג, קים הגיב: "המחשבה הראשונה שלי הייתה, 'למה?
מה אני יכול לעשות או להגיד עם הסיפור שלא נעשה או נאמר במקור?' אבל ככל שחשבתי על זה יותר, כך הפכתי ליותר מסוקרן.
נוכל לראות כישוף יסודות בצורה אמיתית ופנימית שמעולם לא ראינו לפני-כן".
באותו פוסט, קים הדגיש כי לאורך כל התהליך ההפקה, מה שמניע אותם הוא האותנטיות לסיפור, לדמויות ולהשפעות התרבותיות.
בנוסף, נמסר כי דן לין, לינדזי ליברטור, מייקל גוי ורוזאן ליאנג יהיו אמונים על הפקת הסדרה בפועל.
על פי הודעתו של קונייצקו, הוא ודימרטינו היו מחויבים ל"ליהוק הולם מבחינה תרבותית".
באוגוסט 2021 בעקבות דיווחי ליהוק שהודלפו, נטפליקס חשפה את צוות השחקנים של הסדרה עבור ארבע הדמויות הראשיות: גורדון קורמייה, קיאוונטיו טרבל, איאן אאוסלי ודאלאס לו, שלוהקו לגילום דמויותיהם של אנג, קטרה, סוקה וזוקו, בהתאמה.
קים ציין שמדובר ב"הזדמנות להציג דמויות אסייתיות וילידיות כאנשים חיים ונושמים.
לא רק בסרט מונפש, אלא בעולם שקיים באמת, דומה מאוד לזה שאנחנו חיים בו." בנובמבר 2021, נמסר על ליהוקם של דניאל דיי קים לדמותו של שליט האש אוזאי, של פול סון-יונג לי לדמותו של דוד אירו, של לים קיי סיו לדמותו של גיאסצו, ושל קן ליונג לדמותו של גנרל ז'או.
ב-20 בספטמבר 2024 הוכרז שהשחקנית מיה קץ' תשחק את טוף בייפונג.
בנובמבר 2024, העונה השנייה של הסדרה הוסיפה שמונה שחקנים חדשים לצוות.
בתחילה, נמסר כי הפקת הסדרה מתכננת לבצע שינויים בעלילה ובדמויות של הסדרה המקורית, אך לאחר שבעקבות הדיווחים על כך מעריצי הסדרה חתמו על עצומה לביטול הסדרה, נמסר כי הפקת הסדרה תבטל את השינויים המתוכננים.
צילומי הסדרה החלו ב-16 בנובמבר 2021 בוונקובר, קנדה, והסתיימו ב-17 ביוני 2022. על צילומי הסדרה הופקד צלם הקולנוע סטיוארט וילן.
על עבודת האפקטים החזותיים עבור הסדרה, מופקדת חברת ההנפשה והאפקטים "DNEG".
במקור, נמסר כי ג'רמי צוקרמן, שהיה אמון על הלחנת המוזיקה בסדרה המקורית, עתיד לשוב להלחין את המוזיקה עבור עיבוד הלייב אקשן, אך מאוחר יותר, צוקרמן הכחיש את מעורבותו לאחר שדימרטינו וקונייצקו עזבו את ההפקה.
באתר Vgames הישראלי נתן מבקר הסרטים דור קציר את הציון 8/10 וציין לשבח את ההפקה המושקעת וכתב:
אווטאר: כַּשָּף האוויר האחרון (בכתב סיני: 降世神通: 最後的氣宗, בקיצור ובלוגואים 降世神通; באנגלית: Avatar: The Last Airbender) הוא זיכיון בידור אמריקאי בבעלות ניקלודיאון.
הזיכיון כולל שתי סדרות אנימציה, סרט לייב אקשן, קומיקסים, רומנים, מספר משחקי וידאו, מדיה ביתית, סטים של לגו, פודקאסט ופסקולים.
היקום הבדיוני של אווטאר: כשף האוויר האחרון
ביקום הבדיוני של "אווטאר: כשף האוויר האחרון" ישנן ארבעה אומות שמחולקות על בסיס ארבעת היסודות: שבטי המים, ממלכת האדמה, אומת האש ונוודי האוויר.
חלק מהאנשים, הידועים בתור "כשפים", הם בעלי יכולת לשלוט טלקינטית ביסוד המתאים לאומה שלהם, באמצעות תנועות של אמנויות לחימה סיניות.
האווטאר הוא האדם היחיד עם היכולת לשלוט בכל ארבעת היסודות, תפקידו הוא להביא איזון לעולם והרמוניה בין ארבע האומות.
כאשר האווטאר מת, הוא עובר גלגול נשמות ונולד מחדש באומה אחרת לפי סדר מחזורי: מים, אדמה אש ואוויר.
הסדרה מתרחשת בתקופה בה עולם האווטאר שרוי במלחמה אשר התחילה כשאומת האש החליטה לתקוף את שאר האומות, ובמהלכה אף הכחידה את כל כשפי האוויר בעולם.
במשך 100 שנים בהן מתרחשת המלחמה, האווטאר, שהיה כשף האוויר היחיד שניצל במתקפה, נעלם.
עלילת הסדרה מתמקדת באווטאר אנג הצעיר וחבריו במסעם לעצור את אומת האש מהשתלטות על העולם.
"אווטאר: כשף האוויר האחרון" שודרה למשך 3 עונות בין 2005 - 2008. הסדרה נכתבה והופקה על ידי בריאן קונייצקו ומייקל דנטה דימרטינו וזכתה בחמישה פרסי אנני, פרס אמי לבידור בפריים טיים, פרס פיבודי ופרס בחירת הילדים.
חלק מהמבקרים כינו את אווטאר "סדרת האנימציה הטובה בכל הזמנים".
נכון לאוגוסט 2021, הסדרה מדורגת במקום 10 ברשימת "הסדרות הטובות של כל הזמנים" של IMDb והיא בעלת דירוג של 100% באתר Rotten Tomatoes.
הסדרה מתרחשת שבעים שנה לאחר אירועי "אווטאר: כשף האוויר האחרון", בעידן תעשייתי בו כבר קיימים כלי רכב וספינות אוויר.
חלקים גדולים ממנה מתרחשים בעיר "רפאבליק סיטי" שנבנתה במהלך חיו של אווטאר אנג, ובה אנשים מכל האומות חיים יחדיו.
עלילת הסדרה מתמקדת באווטאר החדשה - קֹורָה נערה בת 17, כשפית מים משבט המים הדרומי.
בניגוד לסדרה הקודמת, באגדה של קורה אין עלילה אחת רציפה עם מספר עלילות משנה אלא עלילה חדשה בכל עונה, כל אחת עם נבל ראשי חדש.
"האגדה של קורה" שודרה למשך 4 עונות בין 2012 ל-2014. היא נכתבה והופקה על ידי קונייצקו ודימרטינו, והשתתפו בה מספר כותבים ואנשי צוות נוספים מאווטאר.
בין שידורי העונה הראשונה והשנייה של האגדה של קורה, שוחררו 3 סרטוני הנפשה ממוחשבת קצרים תחת הכותרת 'המולה ברפאבליק סיטי' .
סרטונים אלה מציגים חלק מחייהם של הדמויות מאקו ובולין לפני אירועי העונה הראשונה.
נכתבה על ידי טים הדריק, אחד מכותבי העונה שנייה באגדה של קורה, ועוצבה על ידי אבון פרימן.
באוספי המדיה הביתית של עונה 2 ועונה 3 של "אווטאר: כשף האוויר האחרון", נכללו בנוסף לפרקי הסדרה גם שלושה "פרקי בונוס" אשר נוצרו במיוחד לאוספים אלו.
אף על פי שבכתיבת התסריט השתתפו מייקל דנטה דימרטינו ובריאן קונייצקו, יוצרי הסדרה המקורית, פרקי "צ'יבי שורט" אינם נחשבים כחלק מעלילת הזיכיון אלא כפארודיות.
אולפני האנימציה של אווטאר שעובדים על יקום "אווטאר: כשף האוויר האחרון" מאז פברואר 2021 הכריזו על סדרת צ'יבי נוספת של פרקים קצרים כחלק מהפרויקטים שלהם.
אווטאר: כשף האוויר האחרון (2024)
בספטמבר 2018, נטפליקס הכריזה כי היא עובדת על גרסת לייב אקשן לסדרה אווטאר: כשף האוויר האחרון.
במקור תוכנן כי יוצרי הסדרה המקוריים, דימרטינו וקונייצקו, ישתתפו בהפקה אך מאוחר יותר הם עזבו עקב הבדלים יצירתיים והוחלפו על ידי אלברט קים.
כמו כן, ג'רמי זוקרמן, שהלחין את המוזיקה לסדרה המקורית, חזר לעבוד על הסדרה החדשה.
הסדרה עלתה לשירות נטפליקס ב-22 בפברואר 2024, ועונתה הראשונה כללה שמונה פרקים המבוססים על אירועי העונה הראשונה של סדרת האנימציה המקורית.
הסדרה מתרחשת לאחר מותה של אווטאר קורה, אשר השאירה אחריה עולם חרב כאשר שרידי הציוויליזציה מקובצים בשבע ערי מקלט ברחבי העולם.
האווטאר החדשה היא כשפית אדמה אשר נאלצת להתמודד עם תואר "האווטאר" שנושא באותה התקופה קונוטציה שלילית ביותר בתור מחריבת האנושות.
הסדרה נוצרה על ידי קונייצקו ודימרטינו כחלק מהפרויקטים של "אולפני אווטאר" ומתכוננת לכלול שתי עונות עם 13 פרקים בכל אחת.
נייט שאמלאן, סם מרסר ופרנק מרשלפורסםהאגדה של אנג: כשף האוויר האחרון 9 באוקטובר 2026 ()לורן מונטגומריבריאן קונייצקו, מייקל דנטה דימרטינו ואריק קולמןבפיתוח
ב־1 ביולי 2010 יצא לאקרנים עיבוד קולנועי מסוג לייב אקשן לסדרת האנימציה בשם "איירבנדר: כשף האוויר האחרון" (מאנגלית: "The Last Airbender") אשר בוים על ידי מ.
עלילת הסרט מבוססת על אירועי העונה הראשונה של הסדרה.
הסרט ספג ביקורות קשות והוחלט שלא להמשיך בהפקת סרטי המשך.
האגדה של אנג: כשף האוויר האחרון
בפברואר 2021 פרסמו היוצרים על מיזם חדש של ניקלודיאון להקמת "אולפן אווטאר" שבו יוכלו להתחיל בפרויקט הנפשה להרחבת ה"עולם של אווטאר".
במהלך כנס קומיק-קון סן דייגו ביולי 2022, הוכרז כי הסרט הראשון בפרויקט יתמקד סביב הדמויות המקוריות.
פורסם כי הסרט עתיד לצאת בתאריך 20 בינואר 2026. מאוחר יותר תאריך ההפצה השתנה ל-9 באוקטובר 2026.
בנוסף ל"האגדה על אנג: כשף האוויר האחרון", פורסם כי שני סרטי אנימציה נוספים נמצאים אף הם בשלבי פיתוח.
אווטאר: כשף האוויר האחרון (2006–הווה)
+שםתאריך יציאהכתיבהאמנותהוצאהסוג מדיהביבליוגרפיהאיירבנדר: הסיפור של צוקו18 במאי 2010דייב רומן ואליסון וילגוסנינה מטסומוטוDel Rey Booksרומן גרפיאיירבנדר22 ביוני 2010ג'ון צ'וירומן גרפי
דוסון , אלכסנדריה מוניק, רייצ'ל סילברשטיין, ויקטוריה יינג, KaiJuהת'ר קמפבל, ג'ייד אייט-קאצ'י, סם בק, סאצ'ין טנג (כריכה)אנתלוגיה
Johnsonסדרת רומניםמשפט באשקרב הצפוןשובו של האווטארניקלודיאון: האגדה של קורהמהפכה8 בינואר 2013אריקה דייווידרנדום האוססדרת רומניםסוף המשחק9 ביולי 2013
+שםתאריך יציאהכתיבהאמנותהוצאהסוג מדיהביבלוגרפיההמגילות האבודותמים26 בדצמבר 2006מייקל טייטלבאוםפטריק ספאזיאנטה ו-Shane L.
Johnsonסיימון אנד שוסטר, ניקלודיאוןסדרת ספרים נלוויםאשטום מייסון ודן דנקואדמה23 בינואר 2007מייקל טייטלבאוםאווירטום מייסון ודן דנקואוסף23 ביוני 2009מייקל טייטלבאום, טום מייסון ודן דנקומדריך הכיס האולטמטיבי24 ביולי 2007טום מייסון ודן דנקוספר נלווהקרב הבנדרים8 בינואר 2008Dennis R.
מיוני 2006 ועד דצמבר 2007 שיווקו החברות לגו וניקלודיאון שני סטים של לגו המבוססים על אירועי העונה הראשונה של הסדרה.
דמותאווטאר: כשף האוויר האחרוןהאגדה של קורהאיירבנדראווטאר: כשף האוויר האחרון (סדרת טלוויזיה)אומהכשפות200520062007-2008201220132014201420102024יפורסם בהמשךיפורסם בהמשךאנגזאק טיילר אייזןדי.
בירןאסאמי סאטוסיישל גבריאלטנזןג'יי קיי סימונסלין בייפונגמינדי סטרלינגמינדי סטרלינגמינדי סטרלינגגריי דיליסג'ינורהקירנן שיפקהנאגהדי בראדלי בייקרפאבו
במקביל לשידורי סדרת הטלוויזיה המונפשת "אווטאר: כשף האוויר האחרון" בין 2005 ל-2008, הופצו גם שלושה אוספי DVD ובלו-ריי המאגדים כל אחת עונה שלמה מתוך הסדרה.
באוספים של עונה 2 ועונה 3, אשר הופצו בשנים 2007 ו-2008, נכללו בנוסף לפרקי הסדרה גם שלושה "פרקי בונוס" אשר נוצרו במיוחד לאוספים אלו .
+מארז תקליטוריםשםעונהתאריכי יציאת DVDתאריך שחרור של בלו-רייאזור 1אזור 2אזור 4חופשיאווטאר: כשף האוויר האחרון112 בספטמבר 200626 בינואר 20094 ביוני 2009לא שוחרר211 בספטמבר 200720 ביולי 20099 בספטמבר 2010316 בספטמבר 20081 בפברואר 20102 בדצמבר 2010כל הסדרה6 באוקטובר 20156 באוגוסט 2012לא שוחרר1 במאי 201818 בפברואר 2020
שםתאריכי יציאהDVDבלו-רייאזור 1 (ארצות הברית וקנדה)אזור 2אזור 43Dאיירבנדר16 בנובמבר 201013 בדצמבר 201013 בינואר 201116 בנובמבר 2010
+שםעונהפרקיםתאריך שידור מקוריפרק ראשוןפרק אחרוןרשת שידורAvatar: Braving the Elements14622 ביולי 202119 באפריל 2022ניקלודיאון ו-iHeartRadio2543 במאי 2022 9 במאי 2023316 בינואר 2024youtube premium
לגו אווטאר: כשף האוויר האחרון הייתה סדרת משחקי לגו המבוססים על סדרת הטלוויזיה "אווטאר: כשף האוויר האחרון", ואחת משתי סדרות הלגו היחידות שהוציאה חברת ניקלודיאון.
ביוני 2006 החלה חברת ניקלודיאון לשווק לראשונה שני סטים של לגו המבוססים על הסדרה ששודרה בערוץ ניקלודיאון באותן שנים, "אווטאר: כשף האוויר האחרון", יחד עם עוד שלושה סטים של לגו המבוססים על הסדרה "בובספוג מכנסמרובע" ששודרה בחסותה גם היא.
השניים היו למוצרי הדגל פרי השותפות בין ניקלודיאון לחברת לגו.
הערכות עוצבו על ידי הנריק רובין, והופצו עד לדצמבר 2007.
הערכות מבוססות על העונה הראשונה של אווטאר: כשף האוויר האחרון, במהלכה, הילד אנג, בן השתים עשרה, יוצא יחד עם חבריו על מנת לסיים את המתקפה של אומת האש על ארבעת האומות האחרות, ולהביא לסיומה של מלחמת מאה השנים.
אנג - נזיר ממקדש האוויר הצפוני וכשף האוויר האחרון שנותר בעולם.
מומו - למור מעופף וחיית המחמד של אנג.
סוקה - חברו של אנג, אסקימואי משבט המים הדרומי.
צוקו - נסיך אומת האש אשר גורש מביתו, יצא למרדף אחר האווטאר על מנת להשיב את כבודו.
Air Temple (מספר סט: 3828) התבסס על מקדש האוויר הצפוני כפי שהוא מתואר בפרק 17 בעונה הראשונה של סדרת הטלוויזיה.
הערכה הכילה 400 חלקי לגו, מבנה לגו המתאר את מקדש האוויר הצפוני יחד עם 5 אנשי לגו בדמויות של אנג, סוקה, מומו, ושני חיילים מצבא אומת האש.
Fire Nation Ship (מספר סט: 3829) התבסס על ספינת המלחמה של נסיך האש צוקו, כפי שהיא נראתה בעונה הראשונה של סדרת הטלוויזיה.
הערכה הכילה 722 חלקי לגו, ספינת לגו בעיצוב כפי שנראה בסדרה, יחד עם 5 אנשי לגו בדמויות של אנג, קטרה, צוקו ושני חיילים מצבא אומת האש.
בערכה היו אמורים להיכלל הדמויות של אנג, אפה, קטרה, סוקי, צוקו, טוף, סוקה, אירו ומומו, אך היא לא אושרה לבסוף להמשך שלב הפיתוח.
אווטאר (בסנסקריט: अवतार, אַוַטָארַה), היא "התגלמות" של אל.
מקור המילה בסנסקריט הוא "ירידה"; בהשאלה – ירידת האל לעולם והתגשמותו באדם או בחפץ.
במקור זהו מושג תאולוגי מרכזי בווישנויזם (הפלג בהינדואיזם שגורס שווישנו הוא האלוהות הגדולה ודבק בו) ומציין את ההתגלמויות של האל וישנו.
המושג הופיע בצורה מוקדמת וראשונית ב"בהגאוואד גיטה" והציג תורה שלפיה וישנו מתגלגל בדמויות היסטוריות שונות, כדי להציל את הדהרמה בתקופות שהאנושות נקלעת למצוקה.
פיתוח של דוקטרינה זו נמצא בפוראנות הווישנאויות, המפרטות עשר התגלמויות קאנוניות של האל וישנו -הדאשא-אווטארה: הדג (מאטסיה), הצב (קורמה), חזיר הבר (וראהא), חצי-איש-חצי-אריה (נאראסימהא), הגמד (ואמנה), 'ראמה עם הגרזן' (פאראשוראמה), ראמה, קרישנה, הבודהה, התגלמותו העתידית של וישנו (קלקי).
מנקודת מבט של חקר הדתות, יש הרואים באווטארות גלגולים של אלים מקומיים אשר יוחסו לאל וישנו וסופחו בדרך זאת לווישנאויזם.
לפי תפיסה זו, האווטארה היא מכניזם נוח לקבלה של אלוהיות לתוך המערכת הווישנאוית, מצד אחד, ולשמירה על העליונות של האל וישנו על פני אלים מקומיים, מן הצד השני.
המונח אווטארה התפרש אל מעבר לתאולוגיה של האל וישנו בווישנואיזם.
בהינדואיזם המודרני נעשה שימוש נרחב יותר במונח אווטארה גם ביחס לדתות אחרות.
כך למשל, ישנם המשתמשים בו בהתייחס לישו.
המונח אווטאר נדד אל מחוץ למרחב ההודי ולמרחב הדתי, ומשתמשים בו בכמה הקשרים באופן מושאל.
בעולם המחשבים משמש המונח לציון ייצוג של משתמש, למשל בפורום אינטרנט, צ'אט או משחק מחשב.
המונח גם משמש לציון "שכנוע עצמי" בתהליכי התפתחות והעצמה אישית, היינו אוטוסוגסטיה ואפקט פיגמליון תהליכים שבהם פרט או כלל עוברים תהליכי שכנוע עצמי לרעיון תפיסה שאיפה או דעה מסוימת מתוך מטרה שכך יקרה בפועל וכאן בא לידי ביטוי אלמנט התגשמות הישות העליונה בישות הגשמית.
בשיווק מודרני המונח "אווטאר" מתייחס לדמות של הלקוח המייצגת קבוצה או פלח אוכלוסייה מוגדרים, שנבחרו לשווק אליהם מוצר מסוים.
הקמת המתווה של דמות זו היא אחת היסודות של הקמפיין השיווקי המודרני.
ממרץ 2014 המילה העברית שתוקנה עבור המילה אווטאר היא יצגן.
הסדרה זכתה בחמישה פרסי אנני, פרס אמי לבידור בפריים טיים, פרס פיבודי ופרס בחירת הילדים של ניקלודיאון.
היא זכתה לתשבחות רבות ואף כונתה על ידי חלק מהמבקרים בתור "סדרת האנימציה הטובה בכל הזמנים".
נכון לאפריל 2025, הסדרה מדורגת במקום ה־7 ברשימת "הסדרות הטובות של כל הזמנים" של IMDb והיא בעלת ציון של 100% באתר Rotten Tomatoes.
הסדרה זכתה להצלחה מסחרית ולשבחי הביקורות על האנימציה, הפסקול, ההומור, הדמויות והעיסוק בנושאים שאינם נפוצים בסדרות ילדים, בהם טוטליטריזם, אימפריאליזם, רצח עם ושחיתות שלטונית.
בשנים שלאחר יציאת הסדרה התפתח והתרחב זיכיון "אווטאר: כשף האוויר האחרון" המבוסס על העולם של הסדרה.
הזיכיון כולל בין השאר מגוון ספרים וסדרות אינטרנט שיצאו במהלך השנים.
בין השנים 2012-2014 שודרה סדרת ההמשך המונפשת שנקראה "האגדה של קורה" וב-2026 מתוכננת לצאת סדרה נוספת בשם "אווטאר: שבעת המקלטים".
בשנת 2010 יצא סרט הלייב אקשן "איירבנדר" של מ.
נייט שאמלאן המבוסס על עלילת העונה הראשונה של הסדרה.
ב-2024 יצאה בנטפליקס סדרת לייב האקשן הטלוויזיונית "אווטאר" כשף האוויר האחרון" המבוססת אף היא על סדרת האנימציה.
ביקום הבדיוני של הסדרה ישנן ארבע אומות שמחולקות על בסיס ארבעת היסודות: שבטי המים, ממלכת האדמה, אומת האש ונוודי האוויר.
+ דמויות ראשיותדמותעונות/שניםתיאוראומהכשפ/יתעונה 1 (2005)עונה 2 (2006)עונה 3 (2007–2008)אנגראשיהגיבור הראשי בסדרה.
אנג הוא כשף אוויר אשר היה קפוא בקרחון במשך מאה שנים וחולץ לאחר שהתגלה במקרה על ידי סוקה וקטרה בקוטב הדרומי.
אנג הוא הגלגול הנוכחי של ה"אווטאר" שנועד להביס את אומת האש ולהחזיר את האיזון לעולם.קָטָרָהראשיתכשפית מים משבט המים הדרומי אשר ביכולתה לשלוט במים ובקרח כרצונה.
קטרה היא בתם של צ'יף האקודה וקיה, ואחותו הצעירה של סוקה.
קטרה מלווה את אנג במסעו להביס את אומת האש.סוקהראשיאחיה הגדול של קטרה.
סוקה מלווה את אנג במסעו להביס את אומת האש.צוקוראשיהנסיך בן ה-16 של אומת האש, יורש העצר לשלטון שגורש על ידי אביו שליט האש אוזאי ונשלח למצוא את האווטאר.
במהלך הסדרה עובר צוקו שינוי פנימי ואת יציאתו לדרך חדשה תוך כדי שהוא מסייע לאנג ללמוד כשפות אש על מנת לסיים את המלחמה.אירוראשיכשף אש רב עוצמה להפליא.
בעברו היה גנרל בכיר בצבא של אומת האש.
הוא אחיו הבכור של שליט האש אוזאי.
במהלך הסדרה, הוא מלווה את אחיינו צוקו שהוגלה מאומת האש במסעו לתפוס את האווטאר במטרה להשיב את כבודו של הנסיך הצעיר ואת בכורתו לכתר.
אירו מתגלה כמנטור המבקש לסייע לאחיינו להפוך לאדם טוב יותר מאביו.טוף בֵּיְפונְגְראשיתכשפית אדמה, אשר ביכולתה לעצב מחדש ולשלוט באדמה, סלעים, חול, עפר, ומאוחר יותר, גם במתכת.
במהלך העונה השנייה היא הופכת למורתו של אנג לכשפות אדמה.אזולהאורחתראשיתאחותו הצעירה של צוקו בת ה-14 אשר נחושה ללכוד את אנג.
אזולה היא כשפית אש מחוננת.
לאחר שאוזאי מגלה על בגידתם של אירו וצוקו הוא שולח את אזולה במטרה שתלכוד את אירו וצוקו.
יותר ממאה שנים לפני אירועי הסדרה, אומת האש חוותה התקדמות טכנולוגית וכלכלית אדירה, ושליט האש סוזין שאף לכבוש את כל העולם.
תוכניות אלה לא יכלו לצאת לפועל בשל התנגדותו של אווטאר רוֹקוּ, אף הוא מאומת האש.
מאה שנים לפני אירועי הסדרה, מת רוקו כשניסה לעצור התפרצות הר געש, ונולד האווטאר הבא, אָנְג מאומת נוודי האוויר.
סוזין, שהיה במקום מותו של רוקו, ידע שהאווטאר הוא רק ילד, והתחיל בהכנות גלויות למלחמה.
בגלל הפחד מהמלחמה העומדת לפרוץ, מוריו של אנג מיהרו לספר לו שהוא האווטאר בטרם עת.
מפוחד מגודל האחריות ומבודד מחברי הילדות שלו, אנג נמלט מביתו במקדש האוויר הדרומי על גבי הביזון המעופף שלו, אַפָּה.
בעת סופה קשה, השניים התרסקו אל תוך האוקיינוס ואנג נכנס אינסטינקטיבית למצב האווטאר והקפיא את עצמו בקרחון בלב הים למשך 100 שנים.
בעוד סוזין, הנחוש בדעתו לחסל את האווטאר החדש בטרם יגיע לבגרות, משתמש בשביט המחזק את עוצמתם של כשפי האש כדי לבצע רצח עם בנוודי האוויר.
אך נותר בו ספק אם אכן חיסל ביניהם גם את האווטאר.
סוזין מפנה את צבאו למלחמה מרה וממושכת עם ממלכת האדמה.
הוא זוכה בהישגים טריטוריאליים ניכרים, אך לא הוא ולא יורשיו מצליחים להכניע לחלוטין את ממלכת האדמה לאורך מאה שנות המלחמה שקודמות לתחילת הסדרה.
הסדרה פותחת בהיכרות עם האחים קַטַרַה וסוֹקַה; יתומים מאם, שאותה איבדו במלחמה.
הם גדלים בשבט המים הדרומי, שבו קטרה היא הכשפית היחידה שנשארה.
הם מוצאים את אנג ואפה ומוציאים אותם מהקיפאון.
אנג לומד על המלחמה והשלושה יוצאים יחד למסע אל הקוטב הצפוני במטרה ללמוד כשפות מים.
צוּקוֹ, בנו המגורש של שליט האש, מגלה שהאווטאר חזר ופותח במסע ציד במטרה לתפוס את האווטאר כדי החזיר את כבודו ולשוב לביתו ולמעמדו באומת האש.
לצוקו מתלווה דודו אירוֹ, בעל גישה אופטימית וחיובית לחיים ולבני אדם, המהווה דמות של מנטור לצוקו.
המפקד צָאוּ, אדמירל מוערך באומת האש, מנסה גם הוא לצוד את האווטאר במטרה לשאת חן בעיני שליט האש.
במהלך המסע, אנג לומד על רצח העם של נוודי האוויר ועל כך שהוא חייב ללמוד את כל היסודות עד סוף הקיץ, אחרת שליט האש אוזאי ישתמש באותו שביט כדי לנצח את ממלכת האדמה.
לאחר מסע ארוך, הקבוצה מגיעה לשבט המים הצפוני, ואנג וקטרה מתחילים ללמוד כשפות מים בעוד סוקה מתאהב בביתו של צ'יף השבט, יואה.
הצי של צאו מטיל מצור על השבט, בעוד צאו עצמו מחפש את צורות התמותה של רוחות הים והירח – המקור לכשפות מים.
אחרי שמצא אותן, צאו הורג את רוח הירח ובכך מעלים ומנטרל את יכולת כשפות המים, אבל אנג מאחד כוחות עם רוח הים, ובהיותו במצב אווטאר משמיד את הצי של אומת האש.
באותו הזמן, יואה, שבילדותה קיבלה חיים מרוח הירח, מקריבה את חייה בשביל להחיות את רוח הירח.
כשאוזאי שומע על ההתנגדות של אירו לפעולותיו של צאו, הוא שולח את בתו אזוּלה במטרה לכלוא את צוקו ואירו ולרצוח את האווטאר.
אחרי שעזבו את הקוטב הצפוני, קטרה מתחילה ללמד את אנג כשפות מים בעודם מחפשים מורה לכשפות אדמה.
הם מוצאים את טוף בייפונג, ילדה עיוורת בת 12 עם ניסיון רב בכשפות אדמה שמצטרפת אליהם כדי לקבל עצמאות מהוריה העשירים והמגבילים.
בעוד אנג וחבריו בורחים מאזולה וחברותיה, אירו וצוקו מתחילים חיים חדשים בתור פליטים בבירת ממלכת האדמה, בה־סינג־סה.
החבורה מגיעה לספריה תת-קרקעית במדבר, בה הם מגלים את התאריך בו יחול ליקוי החמה הבא, שבו כשפי אש מאבדים את יכולותיהם, אך במהלך שהותם שם אפה נתפס על ידי כשפי חול.
החבורה ממשיכה לבה־סינג־סה במטרה למצוא את אפה ולשתף את מלך האדמה במידע הצבאי החשוב בתקווה שזה יעזור להם עם תוכנית תקיפה.
אך עם הגיעם לבה-סינג-סה הם מגלים שהמלך הוא למעשה שליט בובה הנשלט על ידי לונג פֶנְג, ראש המשטרה החשאית המכונה דאי-לי.
אחרי שהם מיידעים את המלך על קיומה של המלחמה ועל פשעיו של לונג פנג, המלך מכניס אותו לכלא ומאשר שימוש בחיילי ממלכת האדמה לפלישה המתוכננת ליום ליקוי החמה.
בינתיים הדאי-לי מצטרפים לאזולה בארגון הפיכה, וצוקו, שבזמן הזה התמודד עם משבר זהות, מצטרף לאזולה.
אחרי קרב ארוך, נדמה כי אזולה הורגת את אנג ומכריחה את הפרוטגוניסטים לסגת, מה שמותיר את ממלכת האדמה תחת שליטת אומת האש.
קטרה משתמשת במים בעלי יכולות ריפוי מיוחדות שקיבלה בקוטב הצפוני כדי לרפא את אנג.
אנג מתעורר מקומה ומגלה שחבריו ובעלי בריתו גנבו ספינה של אומת האש והם מתכננים פלישה במתכונת מצומצמת יותר.
צוקו מקבל את הקרדיט להריגת האווטאר וחוזר לאומת האש כנסיך שגאל את עצמו.
בעודו ממשיך להתמודד עם משבר הזהות שלו, הוא מבקר בחשאיות את אירו, שנאסר באשמת בגידה, ומנסה להיוועץ בו.
במקביל, אוזאי משתף את צוקו בתוכניתו להרוס את ממלכת האדמה במהלך היום של השביט.
בינתיים החבורה פוגשת זקנה בשם המה שמסתבר שהיא כשפית מים מהקוטב הדרומי, כמו קטרה ומגלים שהיא כשפית דם.
זו היא טכניקה של כשפית מים שהם יכולים לשלוט דרכה בגוף של אדם אחר.
היא גם מלמדת את קטרה את הטכניקה הזו וקטרה מצליחה להתנגד לכשפות של המה ולהביס אותה.
הפלישה ביום ליקוי החמה מצליחה בהתחלה, אך אנג נוכח לדעת שאוזאי ידע על הפלישה מראש והסתתר.
באותו הזמן צוקו מחליט לעמוד בפני אביו ולומר לו שהוא נוטש את אומת האש במטרה ללמד את אנג כשפות אש.
במקביל, אירו מצליח להימלט מהכלא.
בעוד השביט מתקרב, אנג, בתור פציפיסט, מתמודד עם האפשרות שיצטרך להרוג את שליט האש בשביל לסיים את המלחמה.
בזמן שהוא מתבודד עם עצמו ומבקש עצה מהרוחות, שאר החברים פוגשים את אירו ומגלים שהוא מנהיג אגודה פילוסופית סודית בשם "הלוטוס הלבן".
ביום השביט, אוזאי מכתיר את עצמו כ"מלך הפניקס" של העולם כולו, ומפקד על שובל של ספינות אוויר, שבכל אחת מהן כשף אש ששורף שטח נרחב באמצעות כשפות האש המחוזקת שלו.
טוף, סוקה ובת זוגו סוקי תוקפים את ספינות האוויר של אומת האש, בשעה שצוקו וקטרה נאבקים באזולה במטרה למנוע את הכתרתה לשליטת האש הבאה.
בפעם הראשונה בסדרה אנג מתייצב בפני אוזאי.
לאחר קרב עיקש אנג כמעט ומפסיד, אבל הוא מצליח להיכנס למצב האווטאר; הוא משתמש בכשפות אנרגיה, יכולת שהוענקה לו מצב-אריה ענק, שמאפשרת לו לשלול מאוזאי את יכולת הכשפות.
צוקו מוכתר כשליט האש החדש ומסיים את המלחמה.
הדיבוב המקורי לאנגלית הופק בארצות הברית בשנים 2004-2008.
הדיבוב לעברית הופק בין השנים 2006 עד 2009 ובוים על ידי אורנה כץ.
בגרסה העברית השתתפו בדיבוב הדמויות:
בנוסף, לאורך השנים השתתפו בדיבוב גם אורלי קטן, אורי אומנותי, איטן גרינברג, גיא לולאי, דדי זהר, דן שפירא, דן קיזלר, דניאל ברונפמן, יואב בר-לב, לורן סביר, מיכאל עינב, נעה קשפיצקי, נורית בנאי קורן, עדי קוזלובסקי, עלמא היבש, ענת ניב, עפרון אטקין, שלום שמואלוב
הסדרה נוצרה והופקה על ידי מייקל דנטה דימרטינו ובריאן קונייצקו באולפני ניקלודיאון בברבנק, קליפורניה.
קונייצקו אמר כי הרעיון הראשוני לתוכנית נוצר באביב 2001 כאשר הוא צייר ילד קירח, קוף־רובוט עם חץ על הראש ודוב קוטב שהולך על שתי רגליו האחוריות.
דימרטינו הסתכל על הדוב ונזכר בסרט דוקומנטרי על משלחת לאנטארקטיקה שכמעט לא שרדה את המסע, ומשם הוא וקונייצקו התחילו לחשוב על אנשי המים בקוטב הדרומי.
מייקל תיאר את ההתפתחות המוקדמת של הקונספט: "יש את איש האוויר הזה יחד עם אנשי מים והם תקועים בשממה שלגית [...] ואולי גם אנשי אש שלוחצים עליהם".
שבועיים לאחר שהגו את הקונספט לסדרה, הצליחו צמד היוצרים למכור את הקונספט לסגן המנהל והמפיק הראשי אריק קולמן.
אחרי שקולמן הסכים לרעיון, זוג היוצרים היו צריכים ליצור פיילוט בזמן מועט וכמעט ללא משאבים.
במשך כמה חודשים, קונייצקו ודימרטינו חיפשו אולפני אנימציה מחוץ לארצות הברית כדי שיוכלו להנפיש את הפיילוט בסגנון שהוא מחווה לאנימה.
אחרי חיפושים רבים ולא מוצלחים אחרי אולפנים ביפן, הצמד שמע על אולפן מתאים בקוריאה הדרומית, וטס למקום כדי לפגוש אותם.
האולפן הסכים להנפיש את הפיילוט, וקונייצקו בילה ארבעה חודשים בסיאול כדי לעבוד יחד איתם.
הפיילוט זכה לתגובות חיוביות מהילדים שצפו בו וניקלודיאון נתנו אור ירוק לשלושה עשר פרקים.
הפיילוט הועלה ליוטיוב במלואו ב-2020.
אחרי הצלחת הפיילוט, צמד היוצרים התקשרו לחברים וקולגות ותיקים כדי למצוא אנשים מתאימים לתפקידי כתיבה, אנימציה, בימוי, הלחנה ועוד.
בזמן הזה הם גם מצאו אולפן אנימציה נוסף בקוריאה הדרומית שהיה מוכן לעבוד על הסדרה כולה, וגם מצאו יועץ אמנויות לחימה ויועץ קליגרפיה.
הסדרה נחשפה בפני הציבור לראשונה בכנס קומיק־קון 2004 והגיעה למסכים ב-21 בפברואר 2005.
קונייצקו אמר בראיון: "מייקל ואני היינו מעוניינים בעוד סיפורי אגדות והרפתקאות אפיים, כמו הארי פוטר או שר הטבעות, אבל ידענו שאנחנו רוצים לקחת גישה שונה לז'אנר הזה.
האהבה שלנו לאנימה יפנית, סרטי קונג פו, יוגה ופילוסופיה מזרחית הביאה אותנו להשראה המקורית לאווטאר".
הסדרה מתרחשת בעולם המושפע מהפילוסופיה ומדרך החיים האסייתית, דבר הבא לידי ביטוי בסגנונות הלחימה, במוטיבים העל־טבעיים, בלבוש ובארכיטקטורה.
הסדרה מכילה אלמנטים שונים מתרבויות מזרח אסיה דרום אסיה והמערב, ומשלבת סגנון חזותי של סדרות אנימציה אמריקניות עם זה של סדרות אנימה יפניות.
באחד הפרקים, אנג פוגש גורו במטרה ללמוד להיכנס למצב האווטאר.
הגורו מלמד אותו על שבע הצ'אקרות העיקריות ועובר עם אנג על כל אחת מהן ועל איך לפתוח אותן.
חייהם של נוודי האוויר מושפעים בצורות רבות מהפילוסופיה הבודהיסטית, בין היתר באמונתם שכל החיים קדושים.
אנג עושה מדיטציה לעיתים קרובות, לעיתים גם כדי להיכנס לעולם הרוחות.
חלקים רבים מהסדרה, ביניהם העלילה והנושאים, מושפעים על ידי אמנות והיסטוריה סינית, הינדואיזם, דאואיזם ובודהיזם ויוגה.
הכתב הסיני המופיע בסדרה נכתב על ידי הקליגרף סיו-לונג לי, וסוגי הכשפות עוצבו על ידי קיסו שביסס אותם על סגנונות של אמנויות לחימה אמיתיים.
מלחיני הפסקול של הסדרה התנסו עם מגוון רחב של כלי נגינה, ביניהם גוז'נג , פיפה ודודוק, כדי להתאים לאווירה האסייתית.
חלק מהמקומות בסדרה הושפעו ממקומות אמיתיים, כמו העיר האסורה והחומה הגדולה של סין שהיוו השראה לבה־סינג־סה ומגדל העגור הצהוב שהיווה השראה למשכנו של שליט האש.
אורח החיים של נוודי האוויר הושפע מזה של נזירים בודהיסטים, וכמו כן התרבות של שבט המים הדרומי מבוססת על תרבויות האינואיטים.
הלבוש של אנשי שבט המים הדרומי הושפע מלבוש של שבטים אינואיטים והתכנון המקורי למדי אומת האש היה אמור להיות מבוסס על לבוש יפני, אבל שינו זאת במטרה לא ליצור אסוציאציה בין התרבות היפנית לבין נבלי הסדרה.
הסדרה מתרחשת בעידן בו העולם כולו נדון למלחמה אימפריאליסטית עם אומת האש.
בעוד שחיילי אומת האש מוצגים כנבלים, הסדרה מראה גם את הצדדים הרעים של האומות האחרות, ביניהם שטיפת המוח של המשטרה החשאית בבה־סינג־סה ואי השוויון העצום בין תושביה.
מראות אלה נועדו להציג את הטבע המשחית של כוח ואת הניואנסים העדינים בין טוב לרע.
במהלך הסדרה, המלחמה מוצגת מעיניהם של אנשים רגילים – האזרחים המדוכאים של בה־סינג־סה וגם התלמידים שטופי המוח של אומת אש – במטרה להראות שהמלחמה הופכת את כולם לקורבנות.
במספר פרקים במהלך הסדרה, מוצג מעגל דמים שגורם לקורבן להפוך לתוקף.
הסדרה מציגה רצח עם עוד בפרקים הראשונים שלה, כשאנג מגלה שרצחו את כל בני עמו.
בתגובה, הוא מציג רגשות כבדים העוברים מיגון לזעם.
הסדרה מציגה מגוון רחב של דמויות, במטרה להתמודד עם סוגיית האפליה.
בהצגת ילדה עיוורת קטנה כמו טוף או ילד משותק כמו טאו, הסדרה מתארת דמויות עם לקויות פיזיות המתגברות על מגבלות פיזיות וחברתיות.
הסדרה מתארת גם הגבלות על מגדר.
לדוגמה, מאסטר פאקו מחלק את שיעורי הכשפות של כל הכשפים לפי מינם.
סוקה מרגיש חוסר ביטחון לאחר שלוחמות הקיושי ניצחו אותו בקרב, אבל לומד לכבד ולהעריך את יכולותיהן ומוכן ללמוד מהן שיטות לחימה ולהשתפר.
לפי קירק האמליטון מאתר קוטאקו, הנושאים הללו מייצגים את המסר של התוכנית שיותר חשוב להיות עצמנו מאשר להתאים לתפקידים שהחברה מצפה מאיתנו.
הסדרה זכתה להצלחה מסחרית וביקורתית.
נכון לפברואר 2026, הסדרה מדורגת במקום ה־7 ברשימת "הסדרות הטובות של כל הזמנים" של IMDb והיא בעלת ציון של 100% באתר Rotten Tomatoes.
מספר רב של מבקרים קראו לסדרה "אחת מהסדרות הטובות בכל הזמנים".
מבקרים רבים שיבחו את הסדרה, ביניהם מקס ניקולסון מ-IGN שאמר על הסדרה שהיא "חובה לצפייה" ו"אחת מסדרות הטלוויזיה המצוירות הטובות של כל הזמנים".
ניק הרטל מאתר DVD Talk אמר על הסדרה שהיא "ידידותית לילדים", שהמורשת שלה "אמורה לארוך לשנים יבואו".
אריק אמַיה מ-Bleeding Cool תיאר את הסדרה כ"מרשימה בתחכום שלה" ו"פנטסטית".
הנרי גלשין מ-SLUG Magazine תיאר את הסדרה כ"הרפתקנית ומרגשת", "קלאסיקה" ונוגעת ללב לפעמים.
הכתיבה והנושאים של הסדרה גם קיבלו שבחים רבים.
ממאנו מ-Den of Geek אמר על העלילה שהיא "כתובה בחכמה" ושיבח את האנימציה.
ניקול קלארק, בכתבה לחדשות Vice, כתבה שעומק הנרטיב הוא הנכס הגדול ביותר של הסדרה, בנוסף לכך ששיבחה את ה"אותנטיות הרגשית" ואת איך ש"הסדרה חשפה צופים צעירים מאוד לנושאים אפלים יותר, כמו רצח עם וסמכותנות, בעודה נותנת להם מסגרת להבנה של הנושאים הללו".
סדרת אנימציה"כוכב השביט של סוזין – חלק 4"2010פרסי בחירת הילדים של ניקלודיאון באוסטרליה סדרת אנימציה אהובהאווטאר: כשף האוויר האחרון
בפברואר 2021 הודיעה ניקלודיאון על הקמת "אולפני אווטאר" לעבודה על סרטי אנימציה שימשיכו את הסדרה.
במהלך שידור הסדרה התפרסמו סינמאנגות המעבדות פרקים לקומיקס וגם אנתולוגיות סיפורים קצרים.
בין השנים 2006–2008 יצאו לשווקים טרילוגיית משחקי אווטאר:
המשחק "אווטאר: כשף האוויר האחרון" יצא לשווקים ב־10 באוקטובר 2006.
ב־25 בספטמבר 2008 הושק משחק הווידאו המקוון "Avatar: Legends of the Arena", משחק תפקידים המוני ברשת.
אווטאר: כשף האוויר האחרון היה אחד מהלהיטים הגדולים של סוני באותה שנה.
ב־1 ביולי 2010 יצא לאקרנים עיבוד קולנועי מסוג לייב אקשן לסדרת האנימציה בשם "איירבנדר" אשר בוים על ידי מ.
עלילת הסרט מבוססת על אירועים מהעונה הראשונה של הסדרה, מבקרים רבים קטלו את הסרט על המשחק, הכתיבה, הווייט-וושינג בקאסט והבימוי; הוא בעל ציון של 6% באתר Rotten Tomatoes וחמש זכיות בפרס פטל הזהב הפרודי.
יוצרי הסדרה אמרו שהם מעדיפים להעמיד פנים שהסרט מעולם לא נעשה.